Video: Luiperd lê langs die (rooibok)lamSkermskoot uit die video Beeldmateriaal van ŉ luiperd wat vir ŉ verdwaalde rooiboklammetjie “sorg” het nog steeds natuurliefhebbers gaande. Dié seldsame beeldmateriaal is al in Desember op die YouTube-kanaal, Kruger Sightings, gepubliseer. Die gebruiker Patti het die video naby Sabi Sands in die Kruger-wildtuin afgeneem. Die video begin voorspelbaar met ŉ luiperd wat ŉ rooiboklammetjie jaag, maar dan is daar ŉ onverwagse wending: dit wil voorkom of die luiperd die rooibokkie se vertroue probeer wen. Uiteindelik lyk dit of die twee ŉ goeie vriendskap aanknoop, en die luiperd gee die bokkie selfs ŉ lek toe sy langs hom gaan lê. “Die videograaf moes later die toneel verlaat en hulle het die volgende dag teruggekeer,” het Kruger Sightings op YouTube geskryf. “Daar was nie nuwe nuus nie, maar ek vermoed die rooibokkie het dit dalk nie gemaak nie.”